Nariadenie Komisie (ES) č. 1566/2001
z 12. júla 2001,
ktorým sa vykonáva nariadenie Rady (ES) č. 577/98 o organizácii výberového zisťovania pracovných síl v spoločenstve, týkajúce sa špecifikácie modulu ad hoc na rok 2002 o zamestnávaní osôb so zdravotným postihnutím
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 577/98 z 9. marca 1998 o organizácii výberového zisťovania pracovných síl v spoločenstve [1], najmä jeho článok 4 ods. 2,
keďže:
(1) Nariadenie Komisie (ES) č. 1626/20002 navrhlo program modulov ad hoc na výberové zisťovanie pracovných síl, zahŕňajúci roky 2001 až 2004, ktorého súčasťou je modul ad hoc o zamestnanosti osôb so zdravotným postihnutím [2]
(2) V súlade s článkom 4 ods. 2 nariadenia (ES) č. 577/98 sa vypracuje podrobný zoznam informácií, ktoré treba získať v module ad hoc, aspoň 12 mesiacov pred začiatkom referenčného obdobia pre tento modul.
(3) Je potrebný úplný a porovnateľný súbor dát o situácii osôb so zdravotným postihnutím na pracovnom trhu, ako je uvedené v rezolúcii Rady zo 17. júna 1999 o rovnakých príležitostiach pre osoby so zdravotným postihnutím [3], ktorý vyzýva Komisiu, aby spolupracovala s členskými štátmi, najmä v rámci európskych usmernení v oblasti zamestnania a v súlade so zásadou vytvorenia hlavného prúdu, s cieľom monitorovať a analyzovať vývoj zamestnanosti osôb so zdravotným postihnutím na základe porovnateľných dát.
(4) Opatrenia ustanovené v tomto nariadení sú v súlade so stanoviskom vydaným Štatistickým programovým výborom, ktorý bol zriadený rozhodnutím Rady 89/382/EHS, Euratom [4],
PRIJALA TOTO NARIADENIE:
Článok 1
Podrobný zoznam informácií, ktoré treba získať v roku 2002 pomocou modulu ad hoc o zamestnanosti osôb so zdravotným postihnutím, je uvedený v prílohe k tomuto nariadeniu.
Článok 2
Toto nariadenie nadobúda účinnosť na siedmy deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 12. júla 2001